छेड़खानी से रोका तो घर में घुसकर किया हमला
अलवर. शहरके मूंगसका स्थित जनता कॉलोनी में शनिवार रात युवतियों को छेड़ रहे उत्पाती युवकों को रोका तो उन्होंने युवक के घर पर हमला कर दिया। वे समूह में रात करीब 8 बजे बाइकों पर सवार होकर उसके घर पहुंचे। वहां महिला, पुरुष एवं बच्चों पर डंडों लोहे के सरिए से हमला कर दिया। हमले में सोनू चौधरी सहित उसकी बहन सोनिया, सीमा, भाभी रविता, ईशा, गौरव निखिल को चोट लगी है। हमले के दौरान कॉलोनी के लोगों में अफरा-तफरी मच गई। वारदात के बाद पीड़ितों की ओर से शोर मचाने पर कॉॅलोनी के काफी संख्या में लोग एकत्र हो गए। इसके बाद आरोपी युवक बाइकों पर सवार होकर भाग गए। घायल सोनू पुत्र राम खिलाड़ी चौधरी ने बताया कि बाइकों पर सवार आरोपी आरिफ मेव, बबलू मेव, रवि सिख, शाकिर मेव, इरफान मेव, दीपक, हैप्पी, मुकीम मेव निवासी मूंगसका सहित 10-15 युवक उसके घर आए और डंडों लोहे के सरिए से हमला बोल दिया। जिससे उसके सिर में गंभीर चोट लगी है। शेषपेज | 16
आरोपियोंने घर की महिलाओं युवतियों के साथ मारपीट की ओर उनके कपड़े फाड़ने के साथ महिला रविता चौधरी के गले से सोने की चेन मंगलसूत्र छीन कर ले गए। वारदात की सूचना के बाद अरावली विहार थाना पुलिस मौके पर पहुंची ओर आरोपी आसिफ पुत्र फतेह मोहम्मद मेव निवासी मूंगसका को गिरफ्तार कर ले गई। उसके अन्य साथी फरार हो गए।
आए दिन छेड़ते हैं युवतियों को
लोगों ने बताया कि आरोपी युवक आए दिन कॉलोनी में महिलाओं युवतियों के साथ छेड़छाड़ करते हैं। उक्त युवक शाम को भी कॉलोनी में आए और युवतियों से छेड़खानी की। इस पर सोनू चौधरी का उनसे विवाद हो गया। इसके बाद आरोपी समूह बनाकर आए और उसके घर में घुसकर हमला कर दिया। हमले के दौरान आरोपियों ने छोटे बच्चे ईशा पुत्री राजू, निखिल पुत्र सत्यवीर के साथ भी लात-घूसों से मारपीट की।
वारदात के बाद देरी से पहुंची पुलिस: वारदात से कॉलोनी के लोगों में आक्रोश है। लोगों ने बताया कि आरोपी युवकों ने घर में घुसकर हमला कर कॉलोनी में दहशत फैला दी। जिसकी सूचना पुलिस कंट्रोल रूम को दी गई। मगर, वारदात के करीब एक घंटे बाद दो पुलिस कर्मी बाइक से पहुंचे। जब तक आरोपी फरार हो गए। लोगों ने एसपी से आरोपी युवकों की गिरफ्तारी की मांग की है।
अलवर. घटना के बाद हमले में घायल युवक दहशत मेें परिवार।
hin_Deva hin_Deva hin_Deva hin_Deva hin_Deva hin_Deva hin_Deva